Gheorghe Hagi este foarte aproape să retrăiască „visul american”, tărâm pe care „regele” și naționala de fotbal a României au cunoscut cele mai mari performanțe la nivel de echipă naționale.
„Regele”, așa cum este supranumit Gheorghe Hagi, a fost invitat de către ambasada Statelor Unite ale Americii din România să-și reînnoiască viza pentru America, sprijinind astfel o aderare mai ușoară a programului Visa Waiver.
„Hagi și SUA – numiți un duo mai bun! Mulțumim, @gheorghehagiofficial10, pentru reînnoirea vizei și pentru amintirile minunate de la Cupa Mondială SUA ’94”, este mesajul transmis de ambasada SUA pe rețelele de socializare, mesaj însoțit de o poză cu Hagi și tricoul României.
Naționala a cunoscut cele mai mari performanțe la nivel de echipă națională în America, la Campionatul Mondial din 1994, unde România a ratat dramatic o calificare istorică în semifinalele turneului.
„Generația de Aur”, așa cum este supranumită generația care a făcut performanțe în anii 90, a reușit să obțină victorii istorice împotriva Columbiei, SUA și Argentinei, reușind astfel să scoată cele mai mari rezultate pentru fotbalul românesc.
Gheorghe Hagi a jucat în toate partidele de pe teritoriul american, reușind pe parcursul competiției să marcheze trei goluri și să livreze trei pase decisive, totodată marcând la loviturile de departajare împotriva Suediei.
„Regele” a fost recunoscut pe plan mondial drept „unul dintre cei mai buni fotbaliști ai lumii” după Mondial, în ierarhia Balonului de Aur din acel an terminând pe poziția a patra (cea mai înaltă treaptă ocupată vreodată de un jucător român), iar după acel turneu final Gheorghe Hagi s-a transferat la FC Barcelona.
România a jucat împotriva SUA în ultima etapă a grupelor, pe 27 iunie 1994, tricolorii impunându-se cu scorul de 1-0 datorită reușitei lui Dan Petrescu și pasei decisive a lui Florin Răducioiu.
Performanța României de la turneul final din 1994 este recunoscută până-n prezent drept cea mai mare performanță obținută de echipa națională de fotbal a României.
„Generația de Aur” se pregătește de meciul său de retragere, pe data de 25 mai, pe Arena Națională. Gheorghe Popescu, fostul căpitan al Barcelonei, a anunțat că acest eveniment este ultimul la care Generația din 94 va participa împreună. La eveniment vor participa două Baloane de Aur, echipa adversă fiind antrenată de Jose Mourinho.